ทำการบ้าน 5 จี หวังดึงสหรัฐฯย้ายมาไทย
นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอี) เปิดเผยภายหลังการกล่าวปาฐกถาในงาน Think Thailand : คิดเพื่อประเทศไทย 4.0 ว่า ในเร็วๆ นี้จะหารือกับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และนายฐากร ตัณฑสิทธิ์ เลขาธิการ กสทช. เพื่อหารือถึงแนวทางการขับเคลื่อนเทคโนโลยี 5จี ร่วมกันอย่างเป็นทางการ จากก่อนหน้านี้ได้หารือมาแล้ว 2 ครั้ง ทั้งนี้ เพื่อกระทรวงดีอีจะได้รวบรวมข้อมูลเกี่ยวกับ 5จี เพื่อใช้เป็นจุดเด่นในการดึงดูดนักลงทุนต่างชาติให้มาลงทุนในประเทศ โดยเฉพาะให้ย้ายฐานมาลงทุนในพื้นที่เขตเศรษฐกิจพิเศษภาคตะวันออก (อีอีซี),ประเทศไทยมีเป้าหมายร่วมกันที่จะร่วมขับเคลื่อนเทคโนโลยี 5จี เพื่อกระตุ้นเศรษฐกิจของประเทศ โดยจะพยายามเปิดให้บริการเชิงพาณิชย์ได้ในปี 2020 หรือปี 2563 ทั้ง กสทช.และดีอี จะทำงานร่วมกันอย่างใกล้ชิด ซึ่งขณะนี้ กสทช.กำลังเร่งดำเนินการเรื่องการจัดสรรคลื่นความถี่ และทดลองทดสอบ 5จี ในหลายพื้นที่แล้ว ซึ่งเร็วๆนี้ผมจะไปร่วมทดสอบกับ กสทช.ที่ จ.เชียงใหม่,นายพุทธิพงษ์กล่าวต่อว่า ในเดือน พ.ย.นี้ จะเดินทางไปซิลิคอล วัลเลย์ ของสหรัฐอเมริกา ตามคำเชิญของผู้แทนการค้าสหรัฐอเมริกา เพื่อร่วมหารือกับเอกชนหลายราย เช่น ออราเคิล, 3 เอ็ม, ไมโครซอฟท์ และอื่นๆราว 100 บริษัท เพื่อชักชวนให้เอกชนเหล่านี้ ย้ายการลงทุนมายังประเทศไทย ขณะที่สำนักงานส่งเสริมการลงทุน (บีโอไอ) กำลังปรับสิทธิประโยชน์ใหม่ เพื่อดึงดูดนักลงทุนอุตสาหกรรมดิจิทัลให้มาลงทุนในไทยมากยิ่งขึ้น.
นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอี) เปิดเผยภายหลังการกล่าวปาฐกถาในงาน Think Thailand : คิดเพื่อประเทศไทย 4.0 ว่า ในเร็วๆนี้จะหารือกับคณะกรรมการกิจการกระจายเสียง
พุทธิพงษ์ ปุณณกันต์,รมว.ดิจิทัลเพื่อเศรษฐกิจและสังคม,กระทรวงดีอี,ฐากร ตัณฑสิทธิ์,5 จี,กระตุ้นเศรษฐกิจ,เทคโนโลยี 5 จี,ข่าวทั่วไป